b'\n_START_ARTICLE_\nSinaia\n_START_SECTION_\nZgodovina\n_START_PARAGRAPH_\nLiberalni romunski premier Ion G. Duca je 29. decembra 1933 umoril legionarja \xc5\xbeelezne garde na plo\xc5\xa1\xc4\x8dadi \xc5\xbeelezni\xc5\xa1ke postaje v Sinaii. [2]\n_START_SECTION_\nLega\n_START_PARAGRAPH_\nSinaia je pribli\xc5\xbeno 65 kilometrov severozahodno od Ploie\xc8\x99tija in 48 kilometrov ju\xc5\xbeno od Bra\xc8\x99ova v gorskem predelu doline reke Prahova, vzhodno od Bucegijevih gora. Nadmorska vi\xc5\xa1ina je od 767 do 860 metrov.\n_START_SECTION_\nPodnebje\n_START_PARAGRAPH_\nPodnebje je zna\xc4\x8dilno za nizke nadmorske vi\xc5\xa1ine. Povpre\xc4\x8dna temperatura v juniju je 15 \xc2\xb0C, povpre\xc4\x8dna temperatura v januarju pa \xe2\x80\x934 \xc2\xb0C._NEWLINE_Poletje je v za\xc4\x8detku sezone mo\xc4\x8dno in zelo de\xc5\xbeevno. Zime so sorazmerno blage s precej snega. Povpre\xc4\x8dna letna koli\xc4\x8dina padavin je 900 milimetrov, najve\xc4\x8d v juniju (173 mm), najmanj v septembru, 55 mm, in februarju 40 mm._NEWLINE_Sneg obi\xc4\x8dajno zapade v novembru in se topi od marca do aprila, v\xc4\x8dasih do za\xc4\x8detka maja. Debelina sne\xc5\xbene plasti se giblje med 20 centimetri in 3 metri v vi\xc5\xa1jih vi\xc5\xa1inah._NEWLINE_V zadnjih letih je Sinaia ob\xc4\x8dutila u\xc4\x8dinke svetovnih podnebnih sprememb, ki pomenijo kraj\xc5\xa1e poletje, nekoliko kraj\xc5\xa1i pomlad in jesen ter sorazmerno dalj\xc5\xa1e zime (konec oktobra do za\xc4\x8detka maja), hladnej\xc5\xa1e zime s celimi tedni zmrzali od \xe2\x80\x9325 do \xe2\x80\x9319 \xc2\xb0C in \xc5\xa1tevilnimi sne\xc5\xbenimi padavinami.\n_START_SECTION_\nNaravni u\xc4\x8dinki zdravljenja\n_START_PARAGRAPH_\nSinaia ima osve\xc5\xbeujo\xc4\x8de in spodbudno podnebje, ki je koristno za \xc4\x8dlove\xc5\xa1ko telo. V dolini C\xc3\xa2inelui je tudi nekaj mineralnih vrelcev z \xc5\xbevepleno in \xc5\xbeelezovo mineralno vodo in drugimi topnimi minerali.\n_START_SECTION_\nOhranjanje narave\n_START_PARAGRAPH_\nV mestu Sinaia in njegovi okolici veljajo omejitve pri odstranjevanju ali nabiranju rastlin. Sekanje dreves ni dovoljeno. Prepovedano je nabirati alpske rastline. Kdor nabira potonike (Rododendron Kotsky), planike (Leontopodium alpinum) in rumeni svi\xc5\xa1\xc4\x8d (Gentiana lutea), je ostro kaznovan. Turisti\xc4\x8dno kampiranje je dovoljeno samo na dolo\xc4\x8denih krajih po veljavnih in obveznih standardih za\xc5\xa1\xc4\x8dite._NEWLINE_Gorsko obmo\xc4\x8dje, v katerem je Sinaia, je v naravnem parku Bucegi. Park obsega skupno 326,63 km\xc2\xb2, od tega je 58,05 km\xc2\xb2 strogo zavarovanih z za\xc5\xa1\xc4\x8ditenimi naravnimi spomeniki. Obmo\xc4\x8dje naravnega rezervata Bucegi vklju\xc4\x8duje vsa strma obmo\xc4\x8dja gore V\xc3\xa2rful cu Dor, Furnica in Piatra Ars\xc4\x83. Po obmo\xc4\x8dju stalno patruljirajo gorska re\xc5\xa1evalna patrulja in \xc4\x8dlani gorske policije._NEWLINE_Na vhodu v okro\xc5\xbeje Cump\xc4\x83tu je botani\xc4\x8dni rezervat Sinaisko jel\xc5\xa1evje, ki je pod za\xc5\xa1\xc4\x8dito romunske akademije in Bukare\xc5\xa1kega biolo\xc5\xa1kega in\xc5\xa1tituta. V istem okro\xc5\xbeju je tudi podru\xc5\xbenica Unesca  Jacquesa-Yvesa Cousteauja, ki spada k Bukare\xc5\xa1ki univerzi, ki ji pripada tudi muzej \xc5\xbeivalskih vrst pogorja Bucegi.\n_START_SECTION_\nJesenski festival\n_START_PARAGRAPH_\nTo je eden najpomembnej\xc5\xa1ih festivalov v Sinaii. S sodobnimi izvajalci \xc5\xbeelijo ustvariti vzdu\xc5\xa1je iz 40. let 20. stoletja. Navadno je bil zadnji konec tedna septembra, vendar je bil zdaj premaknjen na prvi konec tedna v mescu. Med festivalom je sredi\xc5\xa1\xc4\x8de mesta Sinaia zaprto za motorna vozila, saj je mesto polno ljudi, stojnic s hrano in otro\xc5\xa1kih igral. Tridnevni festival se za\xc4\x8dne s parado, nadaljuje s koncerti znanih glasbenih umetnikov iz Romunije in zabavnimi vo\xc5\xbenjami.'